title: PROVEDBENA UREDBA KOMISIJE (EU) …/... o izmjeni Provedbene Uredbe (EU) br. 908/2014 u pogledu popisa mjera za koje se moraju objaviti određeni podaci o korisnicima

text:
               PROVEDBENA UREDBA KOMISIJE (EU) …/...

               оd 3.5.2017.

               o izmjeni Provedbene Uredbe (EU) br. 908/2014 u pogledu popisa mjera za koje se moraju objaviti određeni podaci o korisnicima

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008
                  1
               , a posebno njezin članak 114.,

               budući da:

               (1)U skladu s člankom 111. stavkom 1. Uredbe (EU) br. 1306/2013 države članice moraju objaviti podatke o korisnicima Europskog fonda za jamstva u poljoprivredi i Europskog poljoprivrednog fonda za ruralni razvoj, uključujući, među ostalim, iznos plaćanja primljenog za svaku mjeru koja se financira iz tih fondova te vrstu i opis svake mjere.

               (2)U članku 57. Provedbene uredbe Komisije (EU) br. 908/2014
                  2
                utvrđeni su dodatni podaci o tim mjerama koje je potrebno objaviti te se upućuje na Prilog XIII. toj Uredbi, koji sadržava popis predmetnih mjera.

               (3)Zbog ruske zabrane uvoza poljoprivrednih i prehrambenih proizvoda podrijetlom iz Unije i slabijeg rasta globalne potražnje za mlijekom i mliječnim proizvodima, osobito uslijed pada izvoza u Kinu, Komisija je u skladu s člankom 219. stavkom 1. Uredbe (EU) br. 1308/2013 Europskog parlamenta i Vijeća
                  3
                donijela mjere potrebne za rješavanje stanja na tržištu u sektoru stočarstva. Te su mjere utvrđene u delegiranim uredbama Komisije (EU) 2015/1853
                  4
               , (EU) 2016/1612
                  5
                i (EU) 2016/1613
                  6
               . Te su mjere odobrene kao mjere za potporu poljoprivrednim tržištima u skladu s člankom 4. stavkom 1. točkom (a) Uredbe (EU) br. 1306/2013 te se primjenjuju na financijsku godinu 2016. ili 2017., ali nisu obuhvaćene popisom u Prilogu XIII. Provedbenoj uredbi (EU) br. 908/2014. Stoga bi ih trebalo uvrstiti na taj popis.

               (4)Provedbenu uredbu (EU) br. 908/2014 trebalo bi stoga na odgovarajući način izmijeniti.

               (5)Mjere predviđene ovom Uredbom u skladu su s mišljenjem Odbora za poljoprivredne fondove,

               DONIJELA JE OVU UREDBU:

               Članak 1.

               U Prilogu XIII. Provedbenoj uredbi (EU) br. 908/2014 dodaje se sljedeća točka 10.:

               „10. Mjere odobrene u sektoru stočarstva u skladu s člankom 219. stavkom 1. Uredbe (EU) 1308/2013 kao mjere za potporu poljoprivrednim tržištima u skladu s člankom 4. stavkom 1. točkom (a) Uredbe (EU) br. 1306/2013.”

               Članak 2.

               Ova Uredba stupa na snagu trećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu 3.5.2017.

                     Predsjednik
                     Jean-Claude JUNCKER

                     Za Komisiju

                     Predsjednik
                     Jean-Claude JUNCKER

                     (1)

                        SL L 347, 20.12.2013., str. 549.

                     (2)

                        Provedbena uredba Komisije (EU) br. 908/2014 od 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).

                     (3)

                        Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

                     (4)

                        Delegirana uredba Komisije (EU) 2015/1853 od 15. listopada 2015. o privremenoj izvanrednoj pomoći poljoprivrednicima u sektoru stočarstva (SL L 271, 16.10.2015., str. 25.).

                     (5)

                        Delegirana uredba Komisije (EU) 2016/1612 оd 8. rujna 2016. o pružanju potpore za smanjenje proizvodnje mlijeka (SL L 242, 9.9.2016., str. 4.).

                     (6)

                        Delegirana uredba Komisije (EU) 2016/1613 od 8. rujna 2016. o pružanju iznimne potpore za prilagodbu proizvođačima mlijeka i poljoprivrednicima u drugim sektorima stočarstva (SL L 242, 9.9.2016., str. 10.).


title: Provedbena uredba Komisije (EU) 2017/1848 оd 12. listopada 2017. o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla (Dealurile Zarandului (ZOZP))

text:
               13.10.2017

               HR

               Službeni list Europske unije

               L 264/4

         PROVEDBENA UREDBA KOMISIJE (EU) 2017/1848
   оd 12. listopada 2017.
   o odobrenju izmjene specifikacije za zaštićenu oznaku izvornosti ili zaštićenu oznaku zemljopisnog podrijetla (Dealurile Zarandului (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
   budući da:

               (1)

               Komisija je ispitala zahtjev za odobrenje izmjene specifikacije za zaštićenu oznaku zemljopisnog podrijetla „Dealurile Zarandului”, koji je podnijela Rumunjska u skladu s člankom 105. Uredbe (EU) br. 1308/2013.

               (2)

               Komisija je u skladu s člankom 97. stavkom 3. Uredbe (EU) br. 1308/2013 (2) zahtjev za odobrenje izmjene specifikacije objavila u Službenom listu Europske unije.

               (3)

               Komisiji nije dostavljen niti jedan prigovor u smislu članka 98. Uredbe (EU) br. 1308/2013.

               (4)

               Izmjenu specifikacije stoga je potrebno odobriti u skladu s člankom 99. Uredbe (EU) br. 1308/2013.

               (5)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije koja se odnosi na naziv „Dealurile Zarandului” (ZOZP).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. listopada 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL C 197, 21.6.2017., str. 3.


title: Provedbena uredba Komisije (EU) 2017/1233 оd 3. srpnja 2017. o razvrstavanju određene robe u kombiniranu nomenklaturu

text:
               8.7.2017

               HR

               Službeni list Europske unije

               L 177/26

         PROVEDBENA UREDBA KOMISIJE (EU) 2017/1233
   оd 3. srpnja 2017.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

               (3)

               U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

               (4)

               Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. srpnja 2017.

            Za Komisiju,

            u ime predsjednika,

         Stephen QUEST

            Glavni direktor

            Glavna uprava za oporezivanje i carinsku uniju

      (1)  SL L 269, 10.10.2013., str. 1.

      (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

      PRILOG

                  Opis robe

                  Razvrstavanje (oznaka KN)

                  Obrazloženje

                  (1)

                  (2)

                  (3)

                  Novo višenamjensko motorno vozilo s pogonom na sva četiri kotača (vozilo vrste „kombi”). Vozilo je opremljeno klipnim motorom s unutarnjim izgaranjem na paljenje pomoću kompresije i obujma cilindara većeg od 1 500  cm3, ali ne većeg od 2 500  cm3. Ukupna bruto masa vozila iznosi otprilike 2 800  kg;
                  Vozilo ima dva reda sjedala, pri čemu prvi red ima dva sjedala (sjedalo vozača i „klupu” na kojoj mogu sjediti dva putnika), a drugi red tri sjedala. Na obje strane prvog reda sjedala nalaze se vrata s prozorom, dok se s lijeve strane drugog reda sjedala nalazi prozor, a s desne strane klizna vrata s prozorom.
                  Iza drugog reda sjedala nalazi se trajna pregrada (pregradna rešetka), koja razdvaja putnički dio od dijela namijenjenog prijevozu robe. U dijelu za prijevoz robe nema sigurnosnih pojaseva ni pribora za njihovu ugradnju. Sa stražnje strane dijela za prijevoz robe nalaze se krilna vrata, ali u tom prostoru nema prozora. Vozilo ima opremu za udobnost putnika, završne materijale i pribor kakvi se uobičajeno nalaze u putničkim dijelovima vozila.
                  Prostor za prijevoz robe duljine je otprilike 1,9 m i zapremnine 4,4 m3.

                  8703 32 19

                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8703 , 8703 32  i 8703 32 19 .
                  Razvrstavanje višenamjenskih motornih vozila utvrđuje se na temelju određenih karakteristika koje ukazuju na to je li vozilo prvenstveno osmišljeno za prijevoz osoba ili prijevoz robe (vidjeti i Objašnjenja Harmoniziranog sustava uz tarifne brojeve 8703  i 8704  i Napomene s objašnjenjima kombinirane nomenklature uz tarifni broj 8703 ).
                  Razvrstavanje u tarifni broj 8704  kao motorno vozilo za prijevoz robe isključeno je jer objektivne karakteristike i opći izgled vozila ukazuju na to da je vozilo prvenstveno namijenjeno prijevozu osoba (drugi red sjedala sa sigurnosnom opremom, četiri prozora, klizna vrata s prozorom za putnike u drugom redu sjedala, oprema za udobnost putnika u prvom i drugom redu sjedala). Postojanje trajne pregrade između prostora za putnike i prostora za prijevoz robe ne može se smatrati presudnim kriterijem za isključivanje iz tarifnog broja 8703  jer je takva pregrada uobičajena za mnoga vozila razvrstana među vozila za prijevoz osoba (obično „SUV vozila”). Vidjeti i mišljenja o razvrstavanju Harmoniziranog sustava 8703 32/1  i 8703 32/2 .
                  Stoga se vozilo razvrstava u oznaku KN 8703 32 19  kao novo motorno vozilo prvenstveno konstruirano za prijevoz osoba.


title: Provedbena uredba Komisije (EU) 2015/379 оd 6. ožujka 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               7.3.2015

               HR

               Službeni list Europske unije

               L 64/33

         PROVEDBENA UREDBA KOMISIJE (EU) 2015/379
   оd 6. ožujka 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. ožujka 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  180,5

                  MA

                  81,3

                  TR

                  97,7

                  ZZ

                  119,8

                  0707 00 05

                  JO

                  253,9

                  TR

                  189,0

                  ZZ

                  221,5

                  0709 93 10

                  MA

                  105,2

                  TR

                  186,6

                  ZZ

                  145,9

                  0805 10 20

                  EG

                  47,9

                  IL

                  70,6

                  MA

                  63,2

                  TN

                  60,7

                  TR

                  71,2

                  ZZ

                  62,7

                  0805 50 10

                  TR

                  61,7

                  ZZ

                  61,7

                  0808 10 80

                  BR

                  68,7

                  CA

                  85,3

                  CL

                  94,7

                  MK

                  24,7

                  US

                  215,6

                  ZZ

                  97,8

                  0808 30 90

                  AR

                  119,3

                  CL

                  106,5

                  CN

                  90,8

                  ZA

                  109,5

                  ZZ

                  106,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Vijeća (EU) 2016/690 od 4. svibnja 2016. o provedbi članka 21. stavaka 1. i 5. Uredbe (EU) 2016/44 o mjerama ograničavanja s obzirom na stanje u Libiji

text:
               5.5.2016

               HR

               Službeni list Europske unije

               L 120/1

         PROVEDBENA UREDBA VIJEĆA (EU) 2016/690
   od 4. svibnja 2016.
   o provedbi članka 21. stavaka 1. i 5. Uredbe (EU) 2016/44 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i stavljanju izvan snage Uredbe (EU) br. 204/2011 (1), a posebno njezin članak 21. stavke 1. i 5.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. siječnja 2016. donijelo Uredbu (EU) 2016/44.

               (2)

               Odbor Vijeća sigurnosti Ujedinjenih naroda (UN), osnovan na temelju Rezolucije Vijeća sigurnosti UN-a (RVSUN) 1970 (2011) dodao je 27. travnja 2016. jedno plovilo na popis plovila koja podliježu mjerama ograničavanja.

               (3)

               Odbor Vijeća sigurnosti UN-a osnovan na temelju RVSUN-a 1970 (2011) ažurirao je 1. travnja 2016. identifikacijske podatke koji se odnose na tri osobe koje podliježu mjerama ograničavanja.

               (4)

               Priloge II. i V. Uredbi (EU) 2016/44 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilozi II. i V. Uredbi (EU) 2016/44 mijenjaju se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. svibnja 2016.

            Za Vijeće

            Predsjednik

         A.G. KOENDERS

      (1)  SL L 12, 19.1.2016., str. 1.

      PRILOG

                  I.

                  Plovilo navedeno u nastavku dodaje se na popis plovila na koja se primjenjuju mjere ograničavanja iz Priloga V. Uredbi (EU) 2016/44.
                  B.   Subjekti

                              1.

                                 Naziv: DISTYA AMEYA

                                 Alternativni naziv: KASSOS Prijašnji alternativni naziv: nije dostupno Adresa: nije dostupno Uvršten na popis:27. travnja 2016.

                                 Dodatne informacije:

                              IMO: 9077343. Uvršten na temelju stavka 10. točaka (a) i (b) rezolucije 2146 (zabrana utovara, prijevoza i istovara; zabrana ulaska u luke). Ovo uvrštavanje valjano je od 27. travnja do 26. srpnja 2016. na temelju stavka 11. rezolucije 2146 (2014) osim ako ga ranije poništi Odbor na temelju stavka 12. rezolucije 2146 (2014). Nosivost: 95 420. Država zastave: Indija. Plovilo je možda nedavno prodano nepoznatom kupcu, a ime plovila promijenjeno u Kassos. Dana 26. travnja 2016. plovilo je bilo sjeverno od Al-Bayde, Libija, na ruti prema Malti.

                  II.

                  Unosi za osobe navedene niže na popisu zamjenjuju unose za njih navedene u Prilogu II. Uredbi (EU) 2016/44.
                  A.   Osobe

                              14.

                                 Ime: MUTASSIM QADHAFI

                                 Titula: nije dostupno Funkcija: savjetnik za nacionalnu sigurnost Datum rođenja: 1976. Mjesto rođenja: Tripoli, Libija Potvrđena alternativna imena: ALMUATESEM BELLAH MUAMMER QADHAFI; MUATASSIM BILLAH ABUMINYAR QADHAFI; Nepotvrđena alternativna imena: MOATASSAM; MUATASMBLLA; MUATASIMBLLAH: Državljanstvo: nije dostupno Br. putovnice: LIBIJSKA PUTOVNICA br. B/001897 Nacionalni identifikacijski broj: nije dostupno Adresa: nije dostupno Uvršten na popis:26. veljače 2011.Ostale informacije: Uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine). Vjerojatni status/lokacija: preminuo. Navodno je preminuo u Sirtu, Libiji, 20. listopada 2011.

                                 Dodatne informacije

                              Tijesna povezanost s režimom. Uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine).

                              19.

                                 Ime: SAFIA FARKASH AL-BARASSI

                                 Titula: nije dostupno Funkcija: nije dostupno Datum rođenja: nije dostupno Mjesto rođenja: Al Bayda, Libija Potvrđena alternativna imena: Safia Farkash Mohammed Al-Hadad, rođena 1. siječnja 1953. (br. omanske putovnice 03825239) Nepotvrđena alternativna imena: nije dostupno Državljanstvo: nije dostupno Br. putovnice: 03825239 Nacionalni identifikacijski broj: OMANSKI ID br. 98606491; Adresa: Sultanat Oman; vjerojatna lokacija – Egipat Uvrštena na popis:24. lipnja 2011.Ostale informacije: Uvrštena na popis sukladno stavku 15. Rezolucije 1970 i stavku 19. Rezolucije 1973 (zabrana putovanja, zamrzavanje imovine).

                                 Dodatne informacije

                              Znatno osobno bogatstvo koje bi se moglo upotrijebiti u svrhe režima. Njezina sestra Fatima FARKASH udana je za ABDALLAHA SANUSSIJA, ravnatelja libijske vojne obavještajne službe.


title: Provedbena uredba Komisije (EU) br. 209/2014 оd 5. ožujka 2014. o izmjeni Uredbe (EU) br. 605/2010 s obzirom na uvjete zdravlja životinja i javnog zdravlja te uvjete veterinarskog certificiranja za unošenje kolostruma i proizvoda na osnovi kolostruma namijenjenih prehrani ljudi u Uniju  Tekst značajan za EGP

text:
                  6.3.2014

                  HR

                  Službeni list Europske unije

                  L 66/11

         PROVEDBENA UREDBA KOMISIJE (EU) br. 209/2014
         оd 5. ožujka 2014.
         o izmjeni Uredbe (EU) br. 605/2010 s obzirom na uvjete zdravlja životinja i javnog zdravlja te uvjete veterinarskog certificiranja za unošenje kolostruma i proizvoda na osnovi kolostruma namijenjenih prehrani ljudi u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu članka 8., prvi podstavak točke 1. i točku 4. članka 8. te članak 9. stavak 4. te Direktive,
         uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (2), a posebno drugi stavak njezina članka 9.,
         uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (3), a posebno njezin članak 11. stavak 1. i članak 16. stavak 2.,
         budući da:

                     (1)

                     Uredbom (EZ) br. 853/2004 utvrđena su posebna pravila za subjekte u poslovanju s hranom u pogledu higijene hrane životinjskog podrijetla. Tom je Uredbom predviđeno da subjekti u poslovanju s hranom koji proizvode sirovo mlijeko i mliječne proizvode te kolostrum i proizvode na osnovi kolostruma namijenjene prehrani ljudi moraju poštovati relevantne odredbe Priloga III. Uredbi.

                     (2)

                     Osim toga, Uredbom (EZ) br. 853/2004 utvrđeno je da subjekti u poslovanju s hranom koji uvoze proizvode životinjskog podrijetla iz trećih zemalja osiguravaju da se uvoz obavlja jedino ako je treća zemlja otpreme uvrštena na popis sastavljen u skladu s Uredbom (EZ) br. 854/2004 te da proizvodi ispunjuju, među ostalim, zahtjeve Uredbe (EZ) br. 853/2004 i sve uvozne uvjete utvrđene u skladu sa zakonodavstvom Unije kojim se uređuju kontrole uvoza proizvoda životinjskog podrijetla.

                     (3)

                     Uredbom Komisije (EU) br. 605/2010 (4) utvrđeni su uvjeti javnog zdravlja i zdravlja životinja te zahtjevi certificiranja za unošenje u Uniju pošiljaka sirovog mlijeka i mliječnih proizvoda. U njoj je utvrđen i popis trećih zemalja iz kojih je dopušteno unošenje takvih pošiljaka u Uniju.

                     (4)

                     Uredbom (EU) br. 605/2010 utvrđuju se razni uvozni uvjeti ovisno o zdravstvenom stanju životinja u trećoj zemlji izvoznici s obzirom na bolesti slinavke i šapa i goveđe kuge. Treće zemlje u kojima nema bolesti slinavke i šapa bez cijepljenja te goveđe kuge najmanje 12 mjeseci prije uvoza navedene su u stupcu A Priloga I. Uredbi (EU) br. 605/2010, a uvoz sirovog mlijeka i mliječnih proizvoda od sirovog mlijeka iz tih trećih zemalja u Uniju dopušten je bez posebnih postupaka.

                     (5)

                     Komisija je primila nekoliko zahtjeva država članica i trgovinskih partnera za utvrđivanje uvjeta zdravlja životinja za uvoz kolostruma i proizvoda na osnovi kolostruma namijenjenih prehrani ljudi u Uniju.

                     (6)

                     Uredba (EU) br. 605/2010 ne primjenjuje se na kolostrum i proizvode na osnovi kolostruma. Međutim, kolostrum predstavlja jednake zdravstvene rizike kao sirovo mlijeko s obzirom na bolest slinavke i šapa. Kolostrum se stoga može sigurno uvoziti iz zemalja iz kojih je već odobren uvoz sirovog mlijeka i koje su navedene u stupcu A Priloga I. Uredbi (EU) br. 605/2010.

                     (7)

                     Od pasteriziranog i steriliziranog kolostruma proizvodi se nekoliko komercijalnih proizvoda. Međutim, budući da za kolostrum koji ima visok sadržaj stanica nisu potvrđeni učinci pasterizacije i sterilizacije, pasterizirani ili sterilizirani kolostrum i proizvode na osnovi kolostruma trebalo bi uvoziti samo iz trećih zemalja u kojima nema slinavke i šapa bez cijepljenja navedenih u stupcu A Priloga I. Uredbi (EU) br. 605/2010.

                     (8)

                     U člancima 11., 12. i 13. Direktive Vijeća 97/78/EZ (5) utvrđuju se pravila i uvjeti pregleda koji se primjenjuju na pošiljke proizvoda životinjskog podrijetla koji se uvoze u Uniju, ali su namijenjeni trećoj zemlji, putem neposrednog provoza ili nakon skladištenja u Uniji.

                     (9)

                     Kako bi se omogućilo unošenje kolostruma i proizvoda na osnovi kolostruma u Uniju, trebalo bi u dijelu 2. Priloga II. Uredbi (EU) br. 605/2010 dodati novi obrazac zdravstvenog certifikata za takve proizvode te izmijeniti obrazac zdravstvenog certifikata za sirovo mlijeko i mliječne proizvode za prehranu ljudi namijenjene provozu kroz Uniju ili skladištenju u Uniji, utvrđen u dijelu 3. Priloga II. toj Uredbi, kako bi se obuhvatili kolostrum i proizvodi na osnovi kolostruma.

                     (10)

                     Kako bi se kolostrum i proizvodi na osnovi kolostruma obuhvatili zajedničkim veterinarskim dokumentom o ulasku iz članka 2. stavka 1. Uredbe Komisije (EZ) br. 136/2004 (6), potrebno je u obrascu zdravstvenih certifikata za te proizvode navesti odgovarajuću oznaku Harmoniziranog sustava iz poglavlja 4. Priloga I. Odluci Komisije 2007/275/EZ (7).

                     (11)

                     Kako bi se izbjegli poremećaji u trgovini, trebalo bi u prijelaznom razdoblju odobriti korištenje zdravstvenih certifikata za sirovo mlijeko i mliječne proizvode za prehranu ljudi namijenjene provozu/skladištenju u Uniji izdanih u skladu s Uredbom (EU) br. 605/2010.

                     (12)

                     Uredbu (EU) br. 605/2010 stoga bi trebalo na odgovarajući način izmijeniti.

                     (13)

                     Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

               DONIJELA JE OVU UREDBU:

            Članak 1.
            Izmjene Uredbe (EU) br. 605/2010
            Uredba (EU) br. 605/2010 mijenja se kako slijedi:

                        1.

                        Naslov se zamjenjuje sljedećim:
                        „UREDBA KOMISIJE (EU) br. 605/2010

                           od 2. srpnja 2010.

                           o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka, mliječnih proizvoda, kolostruma i proizvoda na osnovi kolostruma namijenjenih prehrani ljudi u Europsku uniju”.

                        2.

                        Točka (a) u prvom stavku članka 1. zamjenjuje se sljedećom:

                                    „(a)

                                    uvjeti javnog zdravlja i zdravlja životinja te zahtjevi certificiranja za unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Europsku uniju;”.

                        3.

                        Članak 2. zamjenjuje se sljedećim:

                           „Članak 2.
                           Uvoz sirovog mlijeka, mliječnih proizvoda, kolostruma i proizvoda na osnovi kolostruma iz trećih zemalja ili njihovih dijelova navedenih u stupcu A Priloga I.
                           Države članice odobravaju uvoz pošiljki sirovog mlijeka, mliječnih proizvoda, kolostruma i proizvoda na osnovi kolostruma iz trećih zemalja ili njihovih dijelova navedenih u stupcu A Priloga I.”

                        4.

                        Članak 6. zamjenjuje se sljedećim:

                           „Članak 6.
                           Uvjeti provoza i skladištenja
                           Unošenje u Europsku uniju pošiljki sirovog mlijeka, mliječnih proizvoda, kolostruma i proizvoda na osnovi kolostruma koji nisu namijenjeni uvozu u Europsku uniju, već trećoj zemlji putem neposrednog provoza ili nakon skladištenja u Uniji, u skladu s člankom 11., 12. ili 13. Direktive Vijeća 97/78/EZ, dopušteno je samo ako pošiljke udovoljavaju sljedećim uvjetima:

                                       (a)

                                       dolaze iz treće zemlje ili njezina dijela iz Priloga I. iz kojih je dopušteno unošenje pošiljki sirovog mlijeka, mliječnih proizvoda, kolostruma i proizvoda na osnovi kolostruma u Europsku uniju te ispunjuju odgovarajuće uvjete obrade za takve pošiljke, u skladu s člancima 2., 3. i 4.;

                                       (b)

                                       ispunjuju posebne uvjete zdravlja životinja za uvoz dotičnog sirovog mlijeka, mliječnih proizvoda, kolostruma ili proizvoda na osnovi kolostruma u Europsku uniju, kako je utvrđeno u potvrdi o zdravlju životinja u točki II.1. odgovarajućeg obrasca zdravstvenog certifikata iz dijela 2. Priloga II.;

                                       (c)

                                       popraćene su zdravstvenim certifikatom sastavljenim u skladu s odgovarajućim obrascem za dotičnu pošiljku iz dijela 3. Priloga II. i ispunjenim u skladu s objašnjenjima iz dijela 1. tog Priloga;

                                       (d)

                                       certificirane su kao prihvatljive za provoz, uključujući skladištenje kada je primjenjivo, na zajedničkom veterinarskom dokumentu o ulasku iz članka 2. stavka 1. Uredbe (EZ) br. 136/2004, koji potpisuje službeni veterinar na graničnoj inspekcijskoj postaji unošenja u Uniju.”

                        5.

                        Članak 8. zamjenjuje se sljedećim:

                           „Članak 8.
                           Posebni postupci
                           Pošiljke mliječnih proizvoda i proizvoda na osnovi kolostruma koje su odobrene za unošenje u Europsku uniju u skladu s člankom 2., 3., 4., 6. ili 7. iz trećih zemalja ili njihovih dijelova u kojima je bolest slinavke i šapa izbila u razdoblju od 12 mjeseci prije datuma potpisa zdravstvenog certifikata ili u kojima je provedeno cijepljenje protiv te bolesti u tom razdoblju mogu se unijeti u Europsku uniju samo ako su proizvodi podvrgnuti jednom od postupaka obrade iz članka 4.”

                        6.

                        Prilozi I. i II. mijenjaju se u skladu s Prilogom ovoj Uredbi.

            Članak 2.
            Prijelazne odredbe
            U prijelaznom razdoblju do 6. rujna 2014. odobreno je unošenje pošiljaka sirovog mlijeka i mliječnih proizvoda u Europsku uniju koje nisu namijenjene uvozu u Europsku uniju već trećoj zemlji putem neposrednog provoza ili nakon skladištenja u Uniji, u skladu s člankom 11., 12. ili 13. Direktive 97/78/EZ, popraćenih zdravstvenim certifikatom u skladu s obrascem iz dijela 2. Priloga II. Uredbi (EU) br. 605/2010 u verziji prije stupanja na snagu ove Uredbe, pod uvjetom da je certifikat potpisan do 26. srpnja 2014.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. ožujka 2014.

                  Za Komisiju

                  Predsjednik

               José Manuel BARROSO

            (1)  SL L 18, 23.1.2003., str. 11.

            (2)  SL L 139, 30.4.2004., str. 55.

            (3)  SL L 139, 30.4.2004., str. 206.

            (4)  Uredba Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju (SL L 175, 10.7.2010., str. 1.).

            (5)  Direktiva Vijeća 97/78/EZ od 18. prosinca 1997. o utvrđivanju načela kojima se uređuje organizacija veterinarskih pregleda proizvoda koji ulaze u Zajednicu iz trećih zemalja (SL L 24, 30.1.1998., str. 9.).

            (6)  Uredba Komisije (EZ) br. 136/2004 od 22. siječnja 2004. o postupcima za veterinarske preglede na graničnim inspekcijskim postajama Zajednice za proizvode koji se uvoze iz trećih zemalja (SL L 21, 28.1.2004., str. 11.).

            (7)  Odluka Komisije 2007/275/EZ od 17. travnja 2007. o popisu životinja i proizvoda koji podliježu kontroli na graničnim inspekcijskim postajama na temelju direktiva Vijeća 91/496/EEZ i 97/78/EZ (SL L 116, 4.5.2007., str. 9.).

            PRILOG
            Prilozi I. i II. Uredbi (EU) br. 605/2010 mijenjaju se kako slijedi:

                        1.

                        Prilog I. zamjenjuje se sljedećim:

                              „PRILOG I.
                              Popis trećih zemalja ili njihovih dijelova iz kojih je odobreno unošenje pošiljki sirovog mlijeka, mliječnih proizvoda, kolostruma (*1) i proizvoda na osnovi kolostruma (*1) u Europsku uniju uz navođenje vrste termičke obrade koja se zahtijeva za takve proizvode

                                          ‚+’

                                          :

                                          treća zemlja je odobrena

                                          ‚0’

                                          :

                                          treća zemlja nije odobrena

                                          Oznaka ISO treće zemlje

                                          Treća zemlja ili njezin dio

                                          Stupac A

                                          Stupac B

                                          Stupac C

                                          AE

                                          Emirat Dubai Ujedinjenih Arapskih Emirata (1)

                                          0

                                          0

                                          + (2)

                                          AD

                                          Andora

                                          +

                                          +

                                          +

                                          AL

                                          Albanija

                                          0

                                          0

                                          +

                                          AR

                                          Argentina

                                          0

                                          0

                                          +

                                          AU

                                          Australija

                                          +

                                          +

                                          +

                                          BR

                                          Brazil

                                          0

                                          0

                                          +

                                          BW

                                          Bocvana

                                          0

                                          0

                                          +

                                          BY

                                          Bjelarus

                                          0

                                          0

                                          +

                                          BZ

                                          Belize

                                          0

                                          0

                                          +

                                          BA

                                          Bosna i Hercegovina

                                          0

                                          0

                                          +

                                          CA

                                          Kanada

                                          +

                                          +

                                          +

                                          CH

                                          Švicarska (*2)

                                          +

                                          +

                                          +

                                          CL

                                          Čile

                                          0

                                          +

                                          +

                                          CN

                                          Kina

                                          0

                                          0

                                          +

                                          CO

                                          Kolumbija

                                          0

                                          0

                                          +

                                          CR

                                          Kostarika

                                          0

                                          0

                                          +

                                          CU

                                          Kuba

                                          0

                                          0

                                          +

                                          DZ

                                          Alžir

                                          0

                                          0

                                          +

                                          ET

                                          Etiopija

                                          0

                                          0

                                          +

                                          GL

                                          Grenland

                                          0

                                          +

                                          +

                                          GT

                                          Gvatemala

                                          0

                                          0

                                          +

                                          HK

                                          Hong Kong

                                          0

                                          0

                                          +

                                          HN

                                          Honduras

                                          0

                                          0

                                          +

                                          IL

                                          Izrael

                                          0

                                          0

                                          +

                                          IN

                                          Indija

                                          0

                                          0

                                          +

                                          IS

                                          Island

                                          +

                                          +

                                          +

                                          KE

                                          Kenija

                                          0

                                          0

                                          +

                                          MA

                                          Maroko

                                          0

                                          0

                                          +

                                          MG

                                          Madagaskar

                                          0

                                          0

                                          +

                                          MK (*3)

                                          bivša jugoslavenska republika Makedonija

                                          0

                                          +

                                          +

                                          MR

                                          Mauritanija

                                          0

                                          0

                                          +

                                          MU

                                          Mauricijus

                                          0

                                          0

                                          +

                                          MX

                                          Meksiko

                                          0

                                          0

                                          +

                                          NA

                                          Namibija

                                          0

                                          0

                                          +

                                          NI

                                          Nikaragva

                                          0

                                          0

                                          +

                                          NZ

                                          Novi Zeland

                                          +

                                          +

                                          +

                                          PA

                                          Panama

                                          0

                                          0

                                          +

                                          PY

                                          Paragvaj

                                          0

                                          0

                                          +

                                          RS (*4)

                                          Srbija

                                          0

                                          +

                                          +

                                          RU

                                          Rusija

                                          0

                                          0

                                          +

                                          SG

                                          Singapur

                                          0

                                          0

                                          +

                                          SV

                                          Salvador

                                          0

                                          0

                                          +

                                          SZ

                                          Svazi

                                          0

                                          0

                                          +

                                          TH

                                          Tajland

                                          0

                                          0

                                          +

                                          TN

                                          Tunis

                                          0

                                          0

                                          +

                                          TR

                                          Turska

                                          0

                                          0

                                          +

                                          UA

                                          Ukrajina

                                          0

                                          0

                                          +

                                          US

                                          Sjedinjene Američke Države

                                          +

                                          +

                                          +

                                          UY

                                          Urugvaj

                                          0

                                          0

                                          +

                                          ZA

                                          Južna Afrika

                                          0

                                          0

                                          +

                                          ZW

                                          Zimbabve

                                          0

                                          0

                                          +

                        2.

                        Prilog II. mijenja se kako slijedi:

                                    (a)

                                    dio 1. zamjenjuje se sljedećim:
                                    „DIO 1.

                                       Obrasci zdravstvenih certifikata

                                                ‚Mlijeko-RM’

                                                :

                                                Zdravstveni certifikat za sirovo mlijeko iz trećih zemalja ili njihovih dijelova odobrenih u stupcu A Priloga I. namijenjeno za daljnju preradu u Europskoj uniji prije uporabe za prehranu ljudi.

                                                ‚Mlijeko-RMP’

                                                :

                                                Zdravstveni certifikat za mliječne proizvode dobivene od sirovog mlijeka za prehranu ljudi koji potječu iz trećih zemalja ili njihovih dijelova odobrenih u stupcu A Priloga I. i namijenjeni su uvozu u Europsku uniju.

                                                ‚Mlijeko-HTB’

                                                :

                                                Zdravstveni certifikat za mliječne proizvode dobivene od kravljeg, ovčjeg, kozjeg i bivoljeg mlijeka za prehranu ljudi koji potječu iz trećih zemalja ili njihovih dijelova odobrenih u stupcu B Priloga I. i namijenjeni su uvozu u Europsku uniju.

                                                ‚Mlijeko-HTC’

                                                :

                                                Zdravstveni certifikat za mliječne proizvode za prehranu ljudi koji potječu iz trećih zemalja ili njihovih dijelova odobrenih u stupcu C Priloga I. i namijenjeni su uvozu u Europsku uniju.

                                                ‚Kolostrum-C/CPB’

                                                :

                                                Zdravstveni certifikat za kravlji, ovčji, kozji i bivolji kolostrum i za proizvode na osnovi kolostruma dobivene od kolostruma od istih vrsta za prehranu ljudi, koji potječu iz trećih zemalja ili njihovih dijelova navedenih u stupcu A Priloga I. i namijenjeni su uvozu u Europsku uniju.

                                                ‚Mlijeko/Kolostrum-T/S’

                                                :

                                                Zdravstveni certifikat za sirovo mlijeko, kolostrum, mliječne proizvode ili proizvode na osnovi kolostruma za prehranu ljudi namijenjene provozu kroz Europsku uniju ili skladištenju u Europskoj uniji.

                                       Objašnjenja

                                                (a)

                                                Zdravstvene certifikate izdaje nadležno tijelo treće zemlje podrijetla u skladu s odgovarajućim obrascem iz dijela 2. ovog Priloga i u skladu s izgledom obrasca koji se upotrebljava za dotično sirovo mlijeko, kolostrum, mliječne proizvode ili proizvode na osnovi kolostruma. Certifikati sadržavaju, u brojčanom nizu navedenom u obrascu, potvrde koje su potrebne za svaku treću zemlju i prema potrebi dodatna jamstva koja se zahtijevaju za treću zemlju izvoznicu o kojoj je riječ.

                                                (b)

                                                Izvornik zdravstvenog certifikata sastoji se od jednog lista papira ispisanog s bilo koje strane ili, ako je potrebno više teksta, mora biti takav da listovi tvore cjelinu i da se ne mogu odvojiti.

                                                (c)

                                                Za svaku predmetnu pošiljku proizvoda koji se izvozi u isto odredište iz treće zemlje iz tablice u Prilogu I. i prevozi se istim željezničkim vagonom, cestovnim prijevoznim sredstvom, zrakoplovom ili brodom potrebno je predočiti poseban zdravstveni certifikat.

                                                (d)

                                                Izvornik zdravstvenog certifikata i oznake iz obrasca certifikata moraju biti sastavljeni na najmanje jednom službenom jeziku države članice u kojoj se provodi granična kontrola i države članice odredišta. Međutim, te države članice mogu dopustiti uporabu drugog službenog jezika Europske unije umjesto svog uz koji se prilaže, ako je potrebno, službeni prijevod.

                                                (e)

                                                U slučaju kada su uz zdravstveni certifikat priloženi dodatni listovi za potrebe identifikacije proizvoda unutar pošiljke, takvi dodatni listovi smatraju se dijelom izvornog certifikata pod uvjetom da se potpis i pečat službenog veterinara koji je izdao certifikat nalaze na svakoj stranici.

                                                (f)

                                                U slučaju kada se zdravstveni certifikat sastoji od više od jedne stranice, svaka se stranica mora numerirati na dnu ‚–x (broj stranica) od y (ukupan broj stranica)–’, a na vrhu se mora nalaziti referentni broj certifikata koji dodjeljuje nadležno tijelo.

                                                (g)

                                                Izvornik zdravstvenog certifikata mora ispuniti i potpisati predstavnik nadležnog tijela odgovornog za provjeru i potvrdu da sirovo mlijeko, kolostrum, mliječni proizvodi ili proizvodi na osnovi kolostruma ispunjuju zdravstvene uvjete utvrđene u odjeljku IX. poglavlja I. Priloga III. Uredbi (EZ) br. 853/2004 i Direktivi 2002/99/EZ.

                                                (h)

                                                Nadležna tijela treće zemlje izvoznice moraju osigurati poštovanje načela certificiranja istovjetnih onima koja su utvrđena u Direktivi Vijeća 96/93/EZ (3).

                                                (i)

                                                Boja potpisa službenog veterinara mora se razlikovati od boje tiska na zdravstvenom certifikatu. Taj zahtjev vrijedi i za pečate, osim za reljefne ili vodene žigove.

                                                (j)

                                                Izvornik zdravstvenog certifikata mora pratiti pošiljku do granične inspekcijske postaje unošenja u Europsku uniju.

                                                (k)

                                                Ako je u obrascu certifikata navedena napomena ‚nepotrebno precrtati’, izjave koje nisu relevantne mogu se precrtati uz paraf i pečat ovlaštene osobe koja izdaje certifikat ili se mogu u cijelosti izbrisati iz certifikata.

                                       (3)  SL L 13, 16.1.1997., str. 28.”;"

                                    (b)

                                    u dijelu 2. dodaje se sljedeći certifikat:

                                    Tekst slike

                                       „Obrazac Kolostrum/Proizvodi na osnovi kolostruma – C/CBP
                                       Zdravstveni certifikat za kravlji, ovčji, kozji i bivolji kolostrum i za proizvode na osnovi kolostruma dobivene od kolostruma od istih vrsta za prehranu ljudi, koji potječu iz trećih zemalja ili njihovih dijelova navedenih u stupcu A Priloga I. i namijenjeni su uvozu u Europsku uniju
                                       ZEMLJA
                                       Veterinarski certifikat za EU
                                       I.1. Pošiljatelj
                                       Ime
                                       Address
                                       Telefon
                                       I.2. Referentni broj certifikata
                                       I.2.a.
                                       I.3. Središnje nadležno tijelo
                                       I.4. Lokalno nadležno tijelo
                                       I.5. Primatelj
                                       Ime
                                       Adresa
                                       Poštanski broj
                                       Telefon
                                       I.6.
                                       I.7. Zemlja podrijetla
                                       Oznaka ISO
                                       I.8.
                                       I.9. Zemlja odredišta
                                       Oznaka ISO
                                       I.10.
                                       I.11. Mjesto podrijetla
                                       Ime
                                       Broj odobrenja
                                       Adresa
                                       I.12.
                                       I.13. Mjesto utovara
                                       I.14. Datum otpreme
                                       I.15. Prijevozno sredstvo
                                       Zrakoplov
                                       Brod
                                       Željeznički vagon
                                       Cestovno vozilo
                                       Drugo
                                       Identifikacija
                                       Referentni dokumenti
                                       I.16. Ulazna granična inspekcijska postaja u EU-u
                                       I.17.
                                       I.18. Opis robe
                                       I.19. Oznaka robe (oznaka HS)
                                       I.20. Količina
                                       I.21. Temperatura proizvoda
                                       Sobna temperatura
                                       Ohlađeni
                                       Smrznuti
                                       I.22. Broj paketa
                                       I.23. Broj plombe/kontejnera
                                       I.24. Vrsta pakiranja
                                       I.25. Roba je certificirana za:
                                       Prehranu ljudi
                                       I.26.
                                       I.27. Za uvoz ili prihvat u EU-u
                                       I.28. Identifikacija robe
                                       Vrsta
                                       (znanstveno ime)
                                       Proizvodni objekt
                                       Broj paketa
                                       Neto masa
                                       Broj serije
                                       Dio I.: Podaci o otpremljenoj pošiljci

                                    Tekst slike

                                       Dio II.: Certificiranje
                                       ZEMLJA
                                       Obrazac Kolostrum/Proizvodi na osnovi kolostruma C/CBP
                                       Kolostrum i proizvodi na osnovi kolostruma za prehranu ljudi koji potječu iz trećih zemalja ili njihovih dijelova navedenih u stupcu A Priloga I. i namijenjeni su uvozu
                                       II. Podaci o zdravlju
                                       II.a. Referentni broj certifikata
                                       II.b.
                                       II.1. Potvrda o zdravlju životinja
                                       Ja, niže potpisani službeni veterinar, izjavljujem da sam upoznat s odgovarajućim odredbama Direktive 2002/99/EZ i Uredbe (EZ) br. 853/2004 te ovime potvrđujem da je kolostrum / su proizvodi na osnovi kolostruma (1) dopisan(i) u dijelu I.:
                                       dobiven(i) ili proizveden(i) od kolostruma dobivenog od životinja:
                                       i. koje su pod nadzorom ovlaštene veterinarske službe;
                                       ii. koje su boravile u trećoj zemlji ili njezinu dijelu koji je bio slobodan od slinavke i šapa i goveđe kuge u razdoblju od najmanje 12 mjeseci prije datuma izdavanja ovog certifikata i u kojem se tijekom tog razdoblja nije provodilo cijepljenje protiv slinavke i šapa;
                                       iii. koje dolaze s gospodarstava koja nisu bila pod zabranama zbog slinavke i šapa ili goveđe kuge; i
                                       iv. koje se podvrgavaju redovitim veterinarskim pregledima kako bi se osiguralo da udovoljavaju uvjetima zdravlja životinja utvrđenima u poglavlju I. odjeljka IX. Priloga III. Uredbi (EZ) br. 853/2004 i u Direktivi 2002/99/EZ.
                                       II.2. Potvrda o javnom zdravlju
                                       Ja, niže potpisani službeni inspektor izjavljujem da sam upoznat s odgovarajućim odredbama uredbi (EZ) br. 178/2002, (EZ) br. 852/2004, (EZ) br. 853/2004 i (EZ) br. 854/2004 te ovime potvrđujem da je kolostrum / su proizvodi na osnovi kolostruma (1) opisani u dijelu I. proizveden(i) u skladu s tim odredbama, a posebno da:
                                       (a) su proizvedeni od kolostruma:
                                       i. koji potječe s gospodarstava registriranih u skladu s Uredbom (EZ) br. 852/2004 i pregledanih u skladu s Prilogom IV. Uredbi (EZ) br. 854/2004;
                                       ii. koji je proizveden, sakupljen, ohlađen, skladišten i prevožen u skladu s higijenskim uvjetima propisanima u poglavlju I. odjeljka IX. Priloga III. Uredbi (EZ) br. 853/2004;
                                       iii. koji ispunjuje jamstva u pogledu stanja rezidua u kolostrumu, koja su određena u planovima praćenja za otkrivanje rezidua ili tvari dostavljenima u skladu s Direktivom 96/23/EZ, a posebno njezinim člankom 29.;
                                       iv. koji na temelju ispitivanja na rezidue antibakterijskih lijekova koja je obavio subjekt u poslovanju s hranom u skladu sa zahtjevima točke 4. u dijelu III. poglavlja I. odjeljka IX. Priloga III. Uredbi (EZ) br. 853/2004 udovoljava najvećim dopuštenim količinama rezidua antibakterijskih veterinarsko-medicinskih proizvoda koje su utvrđene u Prilogu Uredbi (EU) br. 37/2010;
                                       v. koji je proizveden u uvjetima koji jamče sukladnost s najvećim dopuštenim količinama rezidua pesticida koje su utvrđene u Uredbi (EZ) br. 396/2005 i najvećim dopuštenim količinama kontaminanata koje su utvrđene u Uredbi (EZ) br. 1881/2006;
                                       (b) dolaze iz objekta koji provodi program temeljen na načelima sustava HACCP u skladu s Uredbom (EZ) br. 852/2004;
                                       (c) su prerađeni, skladišteni, umotani, zapakirani i označeni u skladu s poglavljima III. i IV. odjeljka IX. Priloga III. Uredbi (EZ) br. 853/2004;
                                       (d) tudovoljavaju odgovarajućim zahtjevima iz poglavlja II. odjeljka IX. Priloga III. Uredbi (EZ) br. 853/2004 i odgovarajućim mikrobiološkim kriterijima iz Uredbe (EZ) br. 2073/2005 o mikrobiološkim kriterijima za hranu; i
                                       (e) su ispunjena jamstva koja su za žive životinje i njihove proizvode određena u planovima za praćenje rezidua koji su dostavljeni u skladu s Direktivom 96/23/EZ, a posebno njezinim člankom 29.

                                    Tekst slike

                                       ZEMLJA
                                       Obrazac Kolostrum/Proizvodi na osnovi kolostruma C/CBP
                                       Kolostrum i proizvodi na osnovi kolostruma za prehranu ljudi koji potječu iz trećih zemalja ili njihovih dijelova navedenih u stupcu A Priloga I. i namijenjeni su uvozu
                                       II. Podaci o zdravlju
                                       II.a. Referentni broj certifikata
                                       II.b.
                                       Napomene
                                       Ovo je certifikat za kolostrum i proizvode na osnovi kolostruma iz trećih zemalja ili njihovih dijelova odobrenih u stupcu A Priloga I. Uredbi (EU) br. 605/2010.
                                       Dio I.:
                                       Rubrika I.7.: Navesti ime i oznaku ISO zemlje ili njezina dijela kako su navedeni u Prilogu I. Uredbi Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju (SL L 175, 10.7.2010., str. 1.).
                                       Rubrika I.11.: Naziv, adresa i broj odobrenja objekta otpreme.
                                       Rubrika I.15.: Registracijski broj (željezničkih vagona ili kontejnera i cestovnog vozila), broj leta (zrakoplova) ili ime (broda). U slučaju istovara i ponovnog utovara pošiljatelj mora obavijestiti graničnu inspekcijsku postaju unošenja u Europsku uniju.
                                       Rubrika I.19.: Upisati odgovarajuću oznaku Harmoniziranog sustava (HS) iz sljedećih tarifnih brojeva: 04.01; 04.02; 04.03; 04.04; 04.05; 04.06; 04.10; 15.17; 17.02; 19.01; 21.05; 21.06; 22.02; 28.35; 30.01; 35.01; 35.02 ili 35.04.
                                       Rubrika I.20.: Upisati ukupnu bruto masu i ukupnu neto masu.
                                       Rubrika I.23.: Za kontejnere ili kutije navesti broj kontejnera i broj plombe (ako je primjenjivo).
                                       Rubrika I.28.: Proizvodni objekt: navesti broj odobrenja proizvodnog(-ih) objek(a)ta, sabirnog centra ili centra za standardizaciju odobrenog(-ih) za izvoz u Europsku uniju.
                                       Dio II.:
                                       (1) Nepotrebno precrtati.
                                       Boja potpisa mora biti različita od boje tiska. To se odnosi i na pečat, osim reljefnih i vodenih žigova.
                                       Službeni veterinar:
                                       Ime (tiskanim slovima):
                                       Kvalifikacija i titula:
                                       Datum:
                                       Potpis:”
                                       Pečat:

                                    (c)

                                    dio 3. zamjenjuje se sljedećim:
                                    „DIO 3.

                                    Tekst slike

                                       Obrazac Mlijeko/Kolostrum – T/S
                                       Zdravstveni certifikat za sirovo mlijeko, mliječne proizvode, kolostrum i proizvode na osnovi kolostruma za prehranu ljudi namijenjene provozu kroz Europsku uniju ili skladištenju u Europskoj uniji
                                       ZEMLJA
                                       Veterinarski certifikat za EU
                                       I.1. Pošiljatelj
                                       Ime
                                       Adresa
                                       Telefon
                                       I.2. Referentni broj certifikata
                                       I.2.a.
                                       I.3. Središnje nadležno tijelo
                                       I.4. Lokalno nadležno tijelo
                                       I.5. Primatelj
                                       Ime
                                       Adresa
                                       Poštanski broj
                                       Telefon
                                       I.6. Osoba odgovorna za pošiljku u EU-u
                                       Ime
                                       Adresa
                                       Poštanski broj
                                       Telefon
                                       I.7. Zemlja podrijetla
                                       Oznaka ISO
                                       I.8. Regija podrijetla
                                       Oznaka
                                       I.9. Zemlja odredišta
                                       Oznaka ISO
                                       I.10.
                                       I.11. Mjesto podrijetla
                                       Ime
                                       Broj odobrenja
                                       Adresa
                                       I.12. Odredište
                                       Carinsko skladište
                                       Opskrbljivač brodova
                                       Ime
                                       Broj odobrenja
                                       Adresa
                                       Poštanski broj
                                       I.13. Mjesto utovara
                                       I.14. Datum otpreme
                                       I.15. Prijevozno sredstvo
                                       Zrakoplov
                                       Brod
                                       Željeznički vagon
                                       Cestovno vozilo
                                       Drugo
                                       Identifikacija
                                       Referentni dokumenti
                                       I.16. Ulazna granična inspekcijska postaja u EU-u
                                       I.17.
                                       I.18. Opis robe
                                       I.19. Oznaka robe (oznaka HS)
                                       I.20. Količina
                                       I.21. Temperatura proizvoda
                                       Sobna temperatura
                                       Ohlađeni
                                       Smrznuti
                                       I.22. Broj paketa
                                       I.23. Broj plombe/kontejnera
                                       I.24. Vrsta pakiranja
                                       I.25. Roba je certificirana za:
                                       Prehranu ljudi
                                       I.26. Provoz kroz EU u treću zemlju
                                       Treća zemlja
                                       Oznaka ISO
                                       I.27.
                                       I.28. Identifikacija robe
                                       Vrsta
                                       (znanstveno ime)
                                       Proizvodni objekt
                                       Broj paketa
                                       Neto masa
                                       Broj serije
                                       Dio I.: Podaci o otpremljenoj pošiljci

                                    Tekst slike

                                       Dio II.: Certificiranje
                                       ZEMLJA
                                       Obrazac Mlijeko/Kolostrum – T/S
                                       Sirovo mlijeko, mliječni proizvodi, kolostrum i proizvodi na osnovi kolostruma za prehranu ljudi namijenjeni provozu ili skladištenju
                                       II. Podaci o zdravlju
                                       II.a. Referentni broj certifikata
                                       II.b.
                                       II.1. Potvrda o zdravlju životinja
                                       Ja, niže potpisani službeni veterinar, ovime potvrđujem da [sirovo mlijeko] / [mliječni proizvodi] / [kolostrum] / [proizvodi na osnovi kolostruma] (1) (2) za [provoz kroz Europsku uniju] / [skladištenje u Europskoj uniji] (2) opisani u dijelu I.:
                                       (a) dolaze iz zemlje ili dijela zemlje iz koje je dopušten uvoz sirovog mlijeka, mliječnih proizvoda, kolostruma i proizvoda na osnovi kolostruma u Europsku uniju, kako je utvrđeno u Prilogu I. Uredbi (EU) br. 605/2010;
                                       (b) udovoljavaju odgovarajućim uvjetima zdravlja životinja koji su za predmetne proizvode utvrđeni u potvrdi o zdravlju životinja u dijelu II.1. obrazaca zdravstvenih certifikata [Mlijeko-RM] / [Mlijeko-RMP] / [Mlijeko-HTB] / [Mlijeko-HTC]/[Kolostrum-C/CBP](2) iz dijela 2. Priloga II. Uredbi (EU) br. 605/2010;
                                       (c) proizvedeni su dana … (3) ili između … (3) i … (3).
                                       Napomene
                                       Dio I.:
                                       Rubrika I.7.: Navesti ime i oznaku ISO zemlje ili njezina dijela kako su navedeni u Prilogu I. Uredbi Komisije (EU) br. 605/2010 od 2. srpnja 2010. o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju (SL L 175, 10.7.2010., str. 1.).
                                       Rubrika I.11.: Naziv, adresa i broj odobrenja objekta iz kojeg se otprema. Ime zemlje podrijetla, koja mora biti ista kao zemlja izvoznica.
                                       Rubrika I.15.: Registracijski broj (željezničkih vagona ili kontejnera i cestovnih vozila), broj leta (zrakoplova) ili ime (broda). U slučaju prijevoza u kontejnerima, njihov ukupan broj te njihov registracijski broj i broj plombe, ako postoji, potrebno je upisati u rubriku I.23. U slučaju istovara i ponovnog utovara pošiljatelj mora obavijestiti graničnu inspekcijsku postaju unošenja u Europsku uniju.
                                       Rubrika I.19.: Upisati odgovarajuću oznaku Harmoniziranog sustava (HS) iz sljedećih tarifnih brojeva: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06.; 22.02; 28.35; 30.01; 35.01; 35.02; 35.04 ili 04.10.
                                       Rubrika I.20.: Upisati ukupnu bruto masu i ukupnu neto masu.
                                       Rubrika I.23.: Za kontejnere ili kutije navesti broj kontejnera i broj plombe (ako je primjenjivo).
                                       Rubrika I.28.: Proizvodni objekt: navesti broj odobrenja proizvodnog(-ih) objek(a)ta, sabirnog centra ili centra za standardizaciju odobrenog(-ih) za izvoz u Europsku uniju.
                                       Dio II.:
                                       (1) Sirovo mlijeko, mliječni proizvodi, kolostrum i proizvodi na osnovi kolostruma znači sirovo mlijeko, mliječni proizvodi, kolostrum i proizvodi na osnovi kolostruma za prehranu ljudi koji se provoze ili skladište u skladu s člankom 12. stavkom 4. ili člankom 13. Direktive Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (SL L 24, 30.1.1998., str. 9.).
                                       (2) Nepotrebno precrtati.
                                       (3) Datum ili datumi proizvodnje. Ne dopušta se uvoz sirovog mlijeka, mliječnih proizvoda, kolostruma i proizvoda na osnovi kolostruma ako su dobiveni prije datuma odobrenja za izvoz u Europsku uniju iz treće zemlje ili dijela treće zemlje navedene u rubrikama I.7. i I.8. ili u razdoblju u kojemu su u Europskoj uniji na snazi mjere ograničenja uvoza sirovog mlijeka, mliječnih proizvoda, kolostruma i proizvoda na osnovi kolostruma iz te treće zemlje ili njezina dijela.
                                       Boja potpisa mora biti različita od boje tiska. To se odnosi i na pečat, osim reljefnih i vodenih žigova.

                                    Tekst slike

                                       ZEMLJA
                                       Obrazac Mlijeko/Kolostrum – T/S
                                       Sirovo mlijeko, mliječni proizvodi, kolostrum i proizvodi na osnovi kolostruma za prehranu ljudi namijenjeni provozu ili skladištenju
                                       II. Podaci o zdravlju
                                       II.a. Referentni broj certifikata
                                       II.b.
                                       Službeni veterinar:
                                       Ime (tiskanim slovima):
                                       Kvalifikacija i titula:
                                       Datum:
                                       Potpis:”
                                       Pečat:

               (3)  SL L 13, 16.1.1997., str. 28.”;’

               (*1)  Kolostrum i proizvodi na osnovi kolostruma mogu se unositi u Europsku uniju samo iz zemalja odobrenih u stupcu A.

               (*2)  Certifikati u skladu sa Sporazumom između Europske zajednice i Švicarske Konfederacije o trgovini poljoprivrednim proizvodima (SL L 114, 30.4.2002., str. 132.).

               (*3)  Bivša jugoslavenska republika Makedonija; konačna nomenklatura za tu zemlju dogovorit će se nakon zaključenja pregovora koji se trenutačno vode na razini UN-a.

               (*4)  Bez Kosova, koje je trenutačno pod međunarodnom upravom na temelju Rezolucije Vijeća sigurnosti Ujedinjenih naroda 1244 od 10. lipnja 1999.

               (1)  Samo mliječni proizvodi dobiveni od deva vrste Camelus dromedarius.

               (2)  Odobreni su samo mliječni proizvodi dobiveni od deva vrste Camelus dromedarius.”


title: Provedbena uredba Komisije (EU) br. 290/2014 оd 21. ožujka 2014. o odobrenju pripravka endo-1,4-beta-ksilanaze i endo-1,3(4)-beta-glukanaze dobivenog od Talaromyces versatilis sp. nov. IMI CC 378536 kao dodatka hrani za perad, odbijenu prasad i svinje za tov i o izmjeni uredaba (EZ) br. 1259/2004, (EZ) br. 943/2005, (EZ) br. 1206/2005 i (EZ) br. 322/2009 (vlasnik odobrenja Adisseo France S.A.S.)  Tekst značajan za EGP

text:
               22.3.2014

               HR

               Službeni list Europske unije

               L 87/84

      PROVEDBENA UREDBA KOMISIJE (EU) br. 290/2014
   оd 21. ožujka 2014.
   o odobrenju pripravka endo-1,4-beta-ksilanaze i endo-1,3(4)-beta-glukanaze dobivenog od Talaromyces versatilis sp. nov. IMI CC 378536 kao dodatka hrani za perad, odbijenu prasad i svinje za tov i o izmjeni uredaba (EZ) br. 1259/2004, (EZ) br. 943/2005, (EZ) br. 1206/2005 i (EZ) br. 322/2009 (vlasnik odobrenja Adisseo France S.A.S.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe propisuje se ponovna ocjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom 70/524/EEZ pripravak endo-1,4-beta-ksilanaze EC 3.2.1.8 i endo-1,3(4)-beta-glukanaze EC 3.2.1.6 dobiven od Penicillium funiculosum IMI SD 101 odobren je bez vremenskog ograničenja Uredbom Komisije (EZ) br. 1259/2004 (3) kao dodatak hrani za piliće za tov, Uredbom Komisije (EZ) br. 943/2005 (4) za nesilice i purane za tov, Uredbom Komisije (EZ) br. 1206/2005 (5) za nesilice i purane za tov i Uredbom Komisije (EZ) br. 322/2009 (6) za patke za tov i odbijenu prasad. Taj je pripravak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., podnesen je zahtjev za ponovnu ocjenu pripravka endo-1,4-beta-ksilanaze EC 3.2.1.8 i endo-1,3(4)-beta-glukanaze EC 3.2.1.6 dobivenog od Talaromyces versatilis sp. nov. IMI CC 378536 (prethodno Penicillium funiculosum IMI SD 101) kao dodatka hrani za piliće, purane i patke za tov, nesilice, odbijenu prasad, svinje za tov i, u skladu s člankom 7. te Uredbe, za novu uporabu za sve glavne i manje zastupljene vrste peradi, u kojem se zahtijeva da se taj dodatak uvrsti u kategoriju dodataka „zootehnički dodaci”. Uz navedeni zahtjev priloženi su traženi podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu: „Agencija”) u svojem je mišljenju od 10. srpnja 2013. (7) zaključila da u predloženim uvjetima uporabe pripravak endo-1,4-beta-ksilanaze EC 3.2.1.8 i endo-1,3(4)-beta-glukanaze EC 3.2.1.6 dobiven od Talaromyces versatilis sp. nov. IMI CC 378536 nema negativan učinak na zdravlje životinja, zdravlje ljudi ili na okoliš te da njegova uporaba povoljno utječe na performanse pilića i purana za tov, nesilica, odbijene prasadi i svinja za tov. Budući da se način djelovanja može smatrati sličnim za sve vrste peradi, ovaj se zaključak može primijeniti na patke, biserke, prepelice, guske, fazane i golubove. Agencija ne smatra da su potrebni posebni zahtjevi za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjena pripravka endo-1,4-beta-ksilanaze EC 3.2.1.8 i endo-1,3(4)-beta-glukanaze EC 3.2.1.6 dobivenog od Talaromyces versatilis sp. nov. IMI CC 378536 pokazuje da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti uporabu tog pripravka kako je naveden u Prilogu ovoj Uredbi.

               (6)

               Kao posljedica izdavanja novog odobrenja u skladu s Uredbom (EZ) br. 1831/2003, uredbe (EZ) br. 1259/2004, (EZ) br. 943/2005, (EZ) br. 1206/2005 i (EZ) br. 322/2009 treba u skladu s tim izmijeniti.

               (7)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

               (8)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Izmjene Uredbe (EZ) br. 1259/2004
   Uredba (EZ) br. 1259/2004 izmjenjuje se kako slijedi:

               1.

               Članak 2. zamjenjuje se sljedećim:
               „Članak 2.
               Pripravci koji pripadaju skupini ‚enzimi’ kako je navedeno u prilozima III., V. i VI. odobravaju se za korištenje bez vremenskog ograničenja kao dodaci hrani za životinje pod uvjetima utvrđenima u tim prilozima.”

               2.

               Prilog IV. briše se.

         Članak 3.
   Izmjena Uredbe (EZ) br. 943/2005
   U Prilogu II. Uredbi (EZ) br. 943/2005 briše se unos za E 1604, endo-1,4-beta-ksilanazi EC 3.2.1.8 i endo-1,3(4)-beta-glukanazi EC 3.2.1.6.
   Članak 4.
   Izmjena Uredbe (EZ) br. 1206/2005
   U Prilogu Uredbi (EZ) br. 1206/2005 briše se unos o E 1604, endo-1,4-beta-ksilanazi EC 3.2.1.8 i endo-1,3(4)-beta-glukanazi EC 3.2.1.6.
   Članak 5.
   Izmjena Uredbe (EZ) br. 322/2009
   U Uredbi (EZ) br. 322/2009 brišu se članak 3. i Prilog III.
   Članak 6.
   Prijelazne mjere
   Pripravak naveden u Prilogu i hrana za životinje koja taj pripravak sadržava, a koji su proizvedeni i označeni prije 11. listopada 2014. u skladu s pravilima primjenjivima prije 11. travnja 2014., mogu se nastaviti stavljati na tržište i upotrebljavati dok se ne potroše postojeće zalihe.
   Članak 7.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2014.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970, str. 1.).

      (3)  Uredba Komisije (EZ) br. 1259/2004 od 8. srpnja 2004. o trajnom odobrenju nekih ranije odobrenih dodataka u stočnoj hrani (SL L 239, 9.7.2004., str. 8.).

      (4)  Uredba Komisije (EZ) br. 943/2005 od 21. lipnja 2005. o trajnom odobrenju dodataka hrani za životinje (SL L 159, 22.6.2005., str. 6.).

      (5)  Uredba Komisije (EZ) br. 1206/2005 od 27. srpnja 2005. o trajnom odobrenju određenih dodataka u stočnoj hrani (SL L 197, 28.7.2005., str. 12.).

      (6)  Uredba Komisije (EZ) br. 322/2009 od 20. travnja 2009. o trajnom odobrenju određenih dodataka u stočnoj hrani (SL L 101, 21.4.2009., str. 9.).

      (7)  EFSA Journal (2013.); 11(7):3321.

      PRILOG

                  Identifikacijski broj dodatka

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  Jedinice aktivnosti/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: tvari za poticanje probavljivosti

                  4a1604i

                  Adisseo France S.A.S.

                  Endo-1,3(4)-beta-glukanaza
                  EC 3.2.1.6
                  Endo-1,4-beta-ksilanaza
                  EC 3.2.1.8

                                 Sastav dodatka

                              Pripravak endo-1,4-beta-glukanaze i endo-1,3(4)-beta-ksilanaze dobiven od Talaromyces versatilis sp. nov. IMI CC 378536 s najmanjom aktivnošću od:

                                          —

                                          kruto stanje: endo-1,3(4)-beta-glukanaza 30 000 VJ (1)/g i endo-1,4-beta-ksilanaza 22 000 VJ/g,

                                          —

                                          tekući oblik: aktivnost endo-1,3(4)-beta-glukanaze od 7 500 VJ/ml i aktivnost endo-1,4-beta-ksilanaze od 5 500 VJ/ml.

                                 Karakteristike aktivne tvari

                              endo-1,4-beta-ksilanaza i endo-1,3(4)-beta-glukanaza dobivene od Talaromyces versatilis sp. nov. IMI CC 378536

                                 Analitička metoda
                                  (2)

                              Za kvantifikaciju aktivnosti endo-1,3(4)-beta-glukanaze:

                                          —

                                          viskozimetrijska metoda temeljena na smanjenju viskoznosti nastale djelovanjem endo-1,3(4)-beta-glukanaze na supstrat glukana (betaglukan ječma) pri pH 5,5 i 30 °C.

                                    Za kvantifikaciju aktivnosti endo-1,4-beta-ksilanaze:

                                          —

                                          viskozimetrijska metoda temeljena na smanjenju viskoznosti nastale djelovanjem endo-1,4-beta-ksilanaze na supstrat koji sadržava ksilan (arabinoksilan pšenice).

                  Sve vrste peradi
                  Prasad
                  (odbijena)
                  Svinje za tov

                  —

                  Endo-1,3(4)-beta-glukanaza 1 500 VJ
                  Endo-1,4-beta-ksilanaza 1 100 VJ

                  —

                              1.

                              U uputama za uporabu dodatka hrani i premiksa potrebno je navesti uvjete skladištenja i stabilnost pri peletiranju.

                              2.

                              Za uporabu u prasadi (odbijenoj) do oko 35 kg.

                              3.

                              Radi sigurnosti pri rukovanju treba koristiti zaštitu za dišne organe, naočale i rukavice.

                  11. travnja 2024.

         (1)  VJ (viskozimetrijska jedinica) je količina enzima koja hidrolizira supstrat (betaglukan ječma i arabinoksilan pšenice, ovisno o slučaju) i tako smanjuje viskoznost otopine, pri čemu nastaje promjena relativne fluidnosti od 1 (bezdimenzionalna jedinica)/min pri 30 °C i pH 5,5.

         (2)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) br. 1248/2014 оd 20. studenoga 2014. o izmjeni Provedbene uredbe (EU) br. 776/2014 o utvrđivanju količinskog ograničenja za izvoz šećera izvan kvote do kraja tržišne godine 2014./2015. i stavljanju izvan snage Provedbene uredbe (EU) br. 1061/2014

text:
               22.11.2014

               HR

               Službeni list Europske unije

               L 335/5

         PROVEDBENA UREDBA KOMISIJE (EU) br. 1248/2014
   оd 20. studenoga 2014.
   o izmjeni Provedbene uredbe (EU) br. 776/2014 o utvrđivanju količinskog ograničenja za izvoz šećera izvan kvote do kraja tržišne godine 2014./2015. i stavljanju izvan snage Provedbene uredbe (EU) br. 1061/2014
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 139. stavak 2. i članak 144. prvi stavak točku (g),
   uzimajući u obzir Uredbu Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera (2), a posebno njezin članak 7.e u vezi s člankom 9. stavkom 1.,
   budući da:

               (1)

               U skladu s člankom 139. stavkom 1. prvim podstavkom točkom (d) Uredbe (EU) br. 1308/2013 šećer ili izoglukoza koja se proizvede tijekom tržišne godine, a koja premašuje kvotu iz članka 136. te Uredbe može se izvoziti samo u okviru količinskog ograničenja koje treba utvrditi Komisija.

               (2)

               Detaljna provedbena pravila za izvoz izvan kvote, a posebno o izdavanju izvoznih dozvola, utvrđena su u Uredbi (EZ) br. 951/2006.

               (3)

               Za tržišnu godinu 2014./2015. prvobitno je procijenjeno da će utvrđivanje količinskog ograničenja na 650 000 tona u ekvivalentu bijelog šećera za izvoz šećera izvan kvote biti u skladu s potražnjom na tržištu. Navedeno ograničenje utvrđeno je Provedbenom uredbom Komisije (EU) br. 776/2014 (3). Međutim, prema najnovijim procjenama očekuje se da će proizvodnja šećera izvan kvote dosegnuti 6 200 000 tona. Stoga je potrebno osigurati dodatne mogućnosti tržišnog plasmana za šećer izvan kvote.

               (4)

               Uzimajući u obzir da gornja granica WTO-a za izvoz u tržišnoj godini 2014./2015. nije u potpunosti iskorištena, prikladno je povećati količinska ograničenja za izvoz šećera izvan kvote za 700 000 tona kako bi se proizvođačima šećera u Uniji otvorile dodatne poslovne mogućnosti.

               (5)

               Uredbu (EU) br. 776/2014 trebalo bi stoga na odgovarajući način izmijeniti.

               (6)

               Kako bi se omogućilo podnošenje zahtjeva za izvozne dozvole za šećer izvan kvote, trebalo bi ukinuti suspenziju podnošenja zahtjeva predviđenu člankom 1. stavkom 3. Provedbene uredbe Komisije (EU) br. 1061/2014 (4). Budući da Provedbena uredba (EU) br. 1061/2014 više nema učinka, prikladno je staviti je izvan snage.

               (7)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   U članku 1. Provedbene uredbe (EU) br. 776/2014 stavak 1. zamjenjuje se sljedećim:

      „1.   Za tržišnu godinu 2014./2015. količinsko ograničenje iz članka 139. stavka 1. prvog podstavka točke (d) Uredbe (EU) br. 1308/2013 za izvoz bijelog šećera izvan kvote obuhvaćenoga oznakom KN 1701 99 bez subvencija iznosi 1 350 000 tona.”

   Članak 2.
   Provedbena Uredba (EU) br. 1061/2014 stavlja se izvan snage.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. studenoga 2014.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL L 178, 1.7.2006., str. 24.

      (3)  Provedbena uredba Komisije (EU) br. 776/2014 od 16. srpnja 2014. o utvrđivanju količinskog ograničenja za izvoz šećera i izoglukoze izvan kvote do kraja tržišne godine 2014./2015. (SL L 210, 17.7.2014., str. 11.).

      (4)  Provedbena uredba Komisije (EU) br. 1061/2014 od 8. listopada 2014. o utvrđivanju postotka prihvaćanja za izdavanje izvoznih dozvola, odbijanju zahtjeva za izvozne dozvole i suspenziji podnošenja zahtjeva za izvozne dozvole za šećer izvan kvote (SL L 293, 9.10.2014., str. 24.).